पोस्टर में अपूर्वा तथा स्लोगन में सपना ने मारी बाजी
राष्ट्रीयविज्ञानदिवस के उपलक्ष्य में डीएवी गर्ल्स कॉलेज के रसायन विज्ञान विभाग द्वारा पोस्टर मेकिंग स्लोगन राइटिंग कंपीटिशन का आयोजन किया गया। जिसमें कॉलेज के 104 छात्राओं ने भाग लिया। कॉलेज प्रिंसिपल डॉ. सुषमा आर्य तथा रसायन विज्ञान विभागाध्यक्षा डाॅ. रवि बाटला ने संयुक्त रूप से कार्यक्रम की अध्यक्षता की। कॉलेज से सेवानिवृत प्राध्यापिका डॉ. मंजू खन्ना तथा उर्मिल राणा ने बतौर निर्णायक मंडल कार्यक्रम में शिरकत की। पोस्टर मेकिंग कंपीटिशन में बीएससी नॉन मेडिकल द्वितीय वर्ष की छात्रा अपूर्वा ने पहला, रमा ने दूसरा तथा मानसी ने तीसरा स्थान अर्जित किया। जबकि बीएससी मेडिकल द्वितीय वर्ष की रितिका को सांत्वना पुरस्कार प्रदान किया गया। स्लोगन राइटिंग में बीएससी नॉन मेडिकल अंतिम वर्ष की छात्रा सपना ने पहला, बीएससी नॉन मेडिकल द्वितीय वर्ष की अनू बाटला ने दूसरा तथा बीएससी अंतिम वर्ष की रितिका ने तीसरा स्थान अर्जित किया। बीएससी नॉन मेडिकल अंतिम वर्ष की चित्रलेखा को सांत्वना पुरस्कार प्रदान किया गया।
hin_Deva hin_Deva